title: Komisjoni direktiiv 2008/40/EÜ, 28. märts 2008 , millega muudetakse nõukogu direktiivi 91/414/EMÜ, et lisada toimeainete hulka amidosulfuroon ja nikosulfuroon (EMPs kohaldatav tekst)

text:
               29.3.2008

               ET

               Euroopa Liidu Teataja

               L 87/5

      KOMISJONI DIREKTIIV 2008/40/EÜ,
   28. märts 2008,
   millega muudetakse nõukogu direktiivi 91/414/EMÜ, et lisada toimeainete hulka amidosulfuroon ja nikosulfuroon
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:

               (1)

               Komisjoni määrustes (EÜ) nr 451/2000 (2) ja (EÜ) nr 1490/2002 (3) on sätestatud direktiivi 91/414/EMÜ artikli 8 lõikes 2 osutatud tööprogrammi kolmanda etapi üksikasjalikud rakenduseeskirjad ja kehtestatud hindamist vajavate toimeainete loetelu nende toimeainete võimalikuks lisamiseks direktiivi 91/414/EMÜ I lisasse. Amidosulfuroon ja nikosulfuroon on selles loetelus.

               (2)

               Nende toimeainete mõju inimese tervisele ja keskkonnale on vastavalt määrustes (EÜ) nr 451/2000 ja (EÜ) nr 1490/2002 sätestatud korrale hinnatud mitmete kasutusalade suhtes, mille kohta teavitajad on teinud ettepaneku. Kõnealuste määrustega määrati ka referentliikmesriigid, kes esitavad asjaomased hindamisaruanded ja soovitused Euroopa Toiduohutusametile (EFSA) vastavalt määruse (EÜ) nr 1490/2002 artikli 10 lõikele 1. Amidosulfurooni ja nikosulfurooni puhul olid referentliikmesriigid Austria ja Ühendkuningriik ja kogu asjaomane teave esitati vastavalt 31. mail 2005 ja 7. detsembril 2005.

               (3)

               Liikmesriigid ja EFSA on hindamisaruannete kohta andnud eksperdihinnangu ning esitanud need 22. jaanuaril 2007 komisjonile EFSA teaduslike aruannetena amidosulfurooni ja nikosulfurooni kohta. (4) Liikmesriigid ja komisjon vaatasid kõnealused aruanded läbi toiduahela ja loomatervishoiu alalises komitees ning need vormistati 22. jaanuaril 2008 komisjoni läbivaatamisaruandena amidosulfurooni ja nikosulfurooni kohta.

               (4)

               Mitmete läbiviidud uuringute käigus on ilmnenud, et amidosulfurooni ja nikosulfurooni sisaldavaid taimekaitsevahendeid võib põhimõtteliselt käsitada direktiivi 91/414/EMÜ artikli 5 lõike 1 punktides a ja b sätestatud nõuetele vastavana, eelkõige komisjoni läbivaatamisaruandes uuritud ja üksikasjalikult kirjeldatud kasutusalade osas. Seetõttu on asjakohane lisada kõnealused toimeained I lisasse, et kõigis liikmesriikides oleks võimalik kõnealuse direktiivi sätete alusel anda välja load neid toimeaineid sisaldavate taimekaitsevahendite kasutamiseks.

               (5)

               Enne toimeaine I lisasse kandmist tuleks ette näha mõistlik ajavahemik, et liikmesriigid ja huvitatud isikud saaksid valmistuda toimeaine lisamisest tulenevate uute nõuete täitmiseks.

               (6)

               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine kandmisega I lisasse, tuleks pärast toimeaine loetelusse kandmist anda liikmesriikidele kuus kuud amidosulfurooni ja nikosulfurooni sisaldavate taimekaitsevahendite kehtivate kasutuslubade läbivaatamiseks, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud tingimuste täitmine. Direktiivi 91/414/EMÜ sätete kohaselt peaksid liikmesriigid vastavalt vajadusele olemasolevaid lube muutma, need asendama või tühistama. Erandina eespool esitatud tähtajast tuleks ette näha pikem ajavahemik III lisas ette nähtud täieliku toimiku esitamiseks iga taimekaitsevahendi iga kavandatud kasutusviisi kohta ja nende toimikute hindamiseks direktiivis 91/414/EMÜ sätestatud ühtsete põhimõtete alusel.

               (7)

               Varasemad kogemused komisjoni määruse (EMÜ) nr 3600/92 (5) raames hinnatud toimeainete kandmisel direktiivi 91/414/EMÜ I lisasse on näidanud, et kehtivate kasutuslubade valdajate kohustuste puhul, mis on seotud andmetele juurdepääsuga, võib tekkida tõlgendamisraskusi. Raskuste vältimiseks tulevikus on vaja täpsustada liikmesriikide kohustusi, eelkõige kohustust kontrollida, et loa valdaja võimaldaks juurdepääsu toimikule, mis vastab kõnealuse direktiivi II lisa nõuetele. Täpsustamine ei too siiski liikmesriikidele ega loaomanikele kaasa uusi kohustusi võrreldes I lisa muutmiseks seni vastu võetud direktiividega.

               (8)

               Seega on asjakohane direktiivi 91/414/EMÜ vastavalt muuta.

               (9)

               Käesolevas direktiivis ette nähtud meetmed on kooskõlas toiduahela ja loomatervishoiu alalise komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse käesoleva direktiivi lisa kohaselt.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 30. aprilliks 2009. Liikmesriigid edastavad kõnealuste õigusnormide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Liikmesriigid kohaldavad kõnealuseid norme alates 1. maist 2009.
   Kui liikmesriigid võtavad need õigusnormid vastu, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Vajaduse korral muudavad või tühistavad liikmesriigid direktiivi 91/414/EMÜ kohaselt toimeainetena amidosulfurooni ja nikosulfurooni sisaldavate taimekaitsevahendite kehtivad load 30. aprilliks 2009.
   Eelkõige kontrollivad nad nimetatud kuupäevaks, kas kõnealuse direktiivi I lisas amidosulfurooni ja nikosulfurooni suhtes sätestatud tingimused on täidetud, välja arvatud kõnealuseid toimeaineid käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 teevad liikmesriigid iga lubatud taimekaitsevahendi puhul, mis sisaldab amidosulfurooni ja nikosulfurooni ainsa toimeainena või ühena mitmest toimeainest, mis kõik on hiljemalt 31. oktoobriks 2008 kantud direktiivi 91/414/EMÜ I lisa loetelusse, toote uue hindamise direktiivi 91/414/EMÜ III lisa nõuetele vastava toimiku põhjal vastavalt kõnealus direktiivi VI lisas sätestatud ühtsetele põhimõtetele ning arvestades kõnealuse direktiivi I lisa vastavalt amidosulfurooni ja nikosulfurooni käsitlevate kannete B osa. Sellest hinnangust lähtuvalt otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.
   Pärast kõnealust kindlaksmääramist liikmesriigid:

               a)

               muudavad vajaduse korral luba või tühistavad selle hiljemalt 31. oktoobriks 2012, juhul kui taimekaitsevahend sisaldab amidosulfurooni ja nikosulfurooni ainsa toimeainena, või

               b)

               vajaduse korral muudavad amidosulfurooni ja nikosulfurooni ühena mitmest toimeainest sisaldava toote kasutusluba või tühistavad selle hiljemalt 31. oktoobriks 2012 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained lisati direktiivi 91/414/EMÜ I lisasse, olenevalt sellest, kumb kuupäev on hilisem.

         Artikkel 4
   Käesolev direktiiv jõustub 1. novembril 2008.
   Artikkel 5
   Käesolev direktiiv on adresseeritud liikmesriikidele.

      Brüssel, 28. märts 2008

            Komisjoni nimel

            komisjoni liige

         Androulla VASSILIOU

      (1)  EÜT L 230, 19.8.1991, lk 1. Direktiivi on viimati muudetud komisjoni direktiiviga 2007/76/EÜ (ELT L 337, 21.12.2007, lk 100).

      (2)  EÜT L 55, 29.2.2000, lk 25. Määrust on viimati muudetud määrusega (EÜ) nr 1044/2003 (ELT L 151, 19.6.2003, lk 32).

      (3)  EÜT L 224, 21.8.2002, lk 23. Määrust on viimati muudetud määrusega (EÜ) nr 1095/2007 (ELT L 246, 21.9.2007, lk 19).

      (4)  EFSA Scientific Report (2007) 116, 1–86, Conclusion regarding the peer review of the pesticide risk assessment of the active substance amidosulfuron (valmimiskuupäev: 14. november 2007).
   EFSA Scientific Report (2007) 120, 1–91, Conclusion regarding the peer review of the pesticide risk assessment of the active substance nicosulfuron (valmimiskuupäev: 29. november 2007).

      (5)  EÜT L 366, 15.12.1992, lk 10. Määrust on viimati muudetud määrusega (EÜ) nr 2266/2000 (EÜT L 259, 13.10.2000, lk 27).

      LISA
      Direktiivi 91/414/EMÜ I lisas oleva tabeli lõppu lisatakse järgmised kanded:

                     Nr

                     Tavanimetus, tunnuskoodid

                     IUPACi nimetus

                     Puhtusaste (1)

                     Jõustumiskuupäev

                     Lisamise aegumine

                     Erisätted

                     „175

                     Amidosulfuroon
                     CASi nr 120923-37-7
                     CIPACi nr 515

                     3-(4,6-dimetoksüpürimidiin-2-üül)-1-(N-metüül-N-metüülsulfonüül-aminosulfonüül)karbamiid
                     või
                     1-(4,6-dimetoksüpürimidiin-2-üül)-3-mesüül(metüül) sulfomoüülkarbamiid

                     ≥ 970 g/kg

                     1. jaanuar 2009

                     31. detsember 2018

                     A   OSA
                     Lubatakse kasutada ainult herbitsiidina.
                     B   OSA
                     Kui liikmesriigid hindavad taotlust lubada kasutada amidosulfurooni sisaldavat taimekaitsevahendit mujal kui niitudel ja karjamaadel, pööravad nad erilist tähelepanu artikli 4 lõike 1 punktis b nimetatud tingimustele ja tagavad, et enne kasutusloa andmist oleks esitatud kogu vajalik teave.
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 22. jaanuaril 2008 amidosulforooni kohta lõplikult vormistatud läbivaatamisaruande järeldusi, eriti selle aruande I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 põhjavee kaitsele, pidades silmas põhjavee võimalikku saastumist mõnede lagunemisproduktidega, kui toimeainet kasutatakse tundlike mullastiku- ja/või kliimatingimustega piirkondades;

                                 —

                                 veetaimede kaitsele.

                           Nimetatud riskidega seoses tuleks vajaduse korral rakendada riskide vähendamise meetmeid, nagu näiteks puhvervööndite jätmine.

                     176

                     Nikosulfuroon
                     CASi nr 111991-09-4
                     CIPACi nr 709

                     2-[(4,6-dimetoksüpürimidiin-2-üülkarbomoüül)sulfamoüül]-N,N-dimetüülnikotinamiid
                     või
                     1-(4,6-dimetoksüpürimidiin-2-üül)-3-(3-dimetüülkarbomoüül-2-püridüülsulfonüül)karbamiid

                     ≥ 930 g/kg

                     1. jaanuar 2009

                     31. detsember 2018

                     A   OSA
                     Lubatakse kasutada ainult herbitsiidina
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 22. jaanuaril 2008 nikosulfurooni kohta lõplikult vormistatud läbivaatamisaruande järeldusi, eriti selle aruande I ja II lisa.
                     Üldhindamisel peavad liikmesriigid pöörama erilist tähelepanu:

                                 —

                                 metaboliidi DUDN võimalikule sattumisele veekeskkonda, kui nikosulfourooni kasutatakse tundlike mullastikutingimustega piirkondades;

                                 —

                                 veetaimede kaitsele ning tagama, et kasutusloaga nõutaks vajaduse korral riskide vähendamise meetmete võtmist, näiteks puhvervööndi jätmist;

                                 —

                                 sihtrühma mittekuuluvate taimede kaitsele ning tagama, et kasutusloaga nõutaks vajaduse korral riskide vähendamise meetmete võtmist, näiteks mittepritsitava puhvervööndi jätmist;

                                 —

                                 põhjavee ja pinnavee kaitsele, kui toimeainet kasutatakse tundlike mullastiku- ja kliimatingimustega piirkondades.”

         (1)  Täiendavad andmed toimeaine olemuse ja spetsifikatsiooni kohta on esitatud läbivaatamisaruandes.


title: Euroopa Parlamendi ja nõukogu direktiiv 2009/80/EÜ, 13. juuli 2009 , mis käsitleb kahe- või kolmerattaliste mootorsõidukite juhtnuppude, märgulampide ja näidikute määratlemist (kodifitseeritud versioon) (EMPs kohaldatav tekst)

text:
               4.8.2009

               ET

               Euroopa Liidu Teataja

               L 202/16

      EUROOPA PARLAMENDI JA NÕUKOGU DIREKTIIV 2009/80/EÜ,
   13. juuli 2009,
   mis käsitleb kahe- või kolmerattaliste mootorsõidukite juhtnuppude, märgulampide ja näidikute määratlemist
   (kodifitseeritud versioon)
   (EMPs kohaldatav tekst)
   EUROOPA PARLAMENT JA EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 95,
   võttes arvesse komisjoni ettepanekut,
   võttes arvesse Euroopa Majandus- ja Sotsiaalkomitee arvamust (1),
   toimides asutamislepingu artiklis 251 sätestatud korras (2)

   ning arvestades järgmist:

               (1)

               Nõukogu 14. juuni 1993. aasta direktiivi 93/29/EMÜ (mis käsitleb kahe- või kolmerattaliste mootorsõidukite juhtnuppude, märgulampide ja näidikute määratlemist) (3) on oluliselt muudetud (4). Selguse ja otstarbekuse huvides tuleks kõnealune direktiiv kodifitseerida.

               (2)

               Direktiiv 93/29/EMÜ on üks mitmest üksikdirektiivist, mis kuuluvad EÜ tüübikinnituse süsteemi, mis kehtestati nõukogu 30. juuni 1992. aasta direktiiviga 92/61/EMÜ (kahe- või kolmerattaliste mootorsõidukite tüübikinnituse kohta), mis omakorda asendati Euroopa Parlamendi ja nõukogu 18. märtsi 2002. aasta direktiiviga 2002/24/EÜ (kahe- või kolmerattaliste mootorsõidukite tüübikinnituse kohta), (5) ning selles sätestatakse kahe- või kolmerattaliste mootorsõidukite projekteerimise ja ehituse tehnilised näitajad juhtnuppude, märgulampide ja näidikute määratlemise kohta. Need tehnilised näitajad on seotud liikmesriikide õigusaktide lähendamisega direktiivis 2002/24/EÜ sätestatud EÜ tüübikinnituse menetlusele, mida tuleb kohaldada igat tüüpi sõidukitele. Sellest tulenevalt kohaldatakse käesoleva direktiivi suhtes direktiivi 2002/24/EÜ sätteid, mis kehtivad sõidukite süsteemide, osade ja eraldi seadmestike puhul.

               (3)

               Hõlbustamaks juurdepääsu kolmandate riikide turgudele, peaksid käesoleva direktiivi nõuded olema samaväärsed Ühinenud Rahvaste Organisatsiooni Euroopa majanduskomisjoni eeskirjas nr 60 (6) esitatud nõuetega.

               (4)

               Käesolev direktiiv ei mõjuta liikmesriikide kohustusi, mis on seotud III lisa B osas esitatud direktiivide ülevõtmise tähtpäevadega,

         ON VASTU VÕTNUD KÄESOLEVA DIREKTIIVI:
   Artikkel 1
   Käesolevat direktiivi kohaldatakse kõikide direktiivi 2002/24/EÜ artiklis 1 osutatud sõidukitüüpide juhtnuppude, märgulampide ja näidikute määratlemise suhtes.
   Artikkel 2
   Osa EÜ tüübikinnituse andmise menetlus kahe- või kolmerattaliste mootorsõidukite juhtnuppude, märgulampide ja näidikute määratlemise suhtes ja kõnealuste sõidukite vaba liikumist reguleerivad tingimused on sätestatud direktiivi 2002/24/EÜ II ja III peatükis.
   Artikkel 3
   1.   Vastavalt direktiivi 2002/24/EÜ artikli 11 sätetele tunnustatakse käesoleva direktiiviga kehtestatud nõudmiste samaväärsust Ühinenud Rahvaste Organisatsiooni Euroopa majanduskomisjoni eeskirjas nr 60 esitatud nõuetega.
   2.   Osa EÜ tüübikinnitusi andvad liikmesriikide ametiasutused aktsepteerivad lõikes 1 osutatud Ühinenud Rahvaste Organisatsiooni Euroopa majanduskomisjoni eeskirjas ette nähtud nõuete alusel antud kinnitusi ja osa tüübikinnitusmärke käesoleva direktiivi nõuete alusel antud asjakohaste kinnituste asemel.
   Artikkel 4
   Käesolevat direktiivi võidakse muuta vastavalt direktiivi 2002/24/EÜ artikli 18 lõikes 2 osutatud menetlusele, et

               a)

               võtta arvesse artiklis 3 nimetatud Ühinenud Rahvaste Organisatsiooni Euroopa majanduskomisjoni eeskirja muudatusi;

               b)

               kohandada I ja II lisa vastavalt tehnika arengule.

         Artikkel 5
   1.   Liikmesriigid ei tohi juhtnuppude, märgulampide ja näidikute määratlemisega seotud põhjustel

               —

               keelduda andmast EÜ tüübikinnitust kahe- või kolmerattalisele mootorsõiduki tüübile või

               —

               keelata kahe- või kolmerattaliste mootorsõidukite registreerimist, müüki või kasutuselevõttu,

         kui juhtnuppude, märgulampide ja näidikute määratlemine vastab käesoleva direktiivi nõuetele.
   2.   Liikmesriigid keelduvad EÜ tüübikinnituse andmisest uuele kahe- või kolmerattalise mootorsõiduki tüübile juhtnuppude, märgulampide ja näidikute määratlemisega seotud põhjustel, kui käesoleva direktiivi nõuded ei ole täidetud.
   3.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.
   Artikkel 6
   Direktiiv 93/29/EMÜ, mida on muudetud III lisa A osas loetletud direktiiviga, tunnistatakse kehtetuks; see ei mõjuta liikmesriikide kohustusi, mis on seotud III lisa B osas esitatud direktiivide ülevõtmise ja kohaldamise tähtpäevadega.
   Viiteid kehtetuks tunnistatud direktiivile tõlgendatakse viidetena käesolevale direktiivile ning neid loetakse vastavalt IV lisas esitatud vastavustabelile.
   Artikkel 7
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2010.
   Artikkel 8
   Käesolev direktiiv on adresseeritud liikmesriikidele.

      Brüssel, 13. juuli 2009

            Euroopa Parlamendi nimel

            eesistuja

         H.-G. PÖTTERING

            Nõukogu nimel

            eesistuja

         E. ERLANDSSON

      (1)  ELT C 325, 30.12.2006, lk 28.

      (2)  Euroopa Parlamendi 19. juuni 2007. aasta arvamus (ELT C 146 E, 12.6.2008, lk 72) ja nõukogu 7. juuli 2009. aasta otsus.

      (3)  EÜT L 188, 29.7.1993, lk 1.

      (4)  Vt III lisa A osa.

      (5)  EÜT L 124, 9.5.2002, lk 1.

      (6)  E/ECE/TRANS/505 – Add. 59.

      I LISA

         KAHE- VÕI KOLMERATTALISTE MOOTORSÕIDUKITE OSA EÜ TÜÜBIKINNITUST KÄSITLEVAD NÕUDED JUHTNUPPUDE, MÄRGULAMPIDE JA NÄIDIKUTE MÄÄRATLEMISE OSAS

      1.   MÕISTED
      Käesolevas direktiivis kasutatakse järgmisi mõisteid:
      1.1.   „juhtnupp”– sõiduki mis tahes osa või seade, mille kasutamise kaudu juht otseselt muudab sõiduki või mõne sõidukiosa seisundit või toimimist;
      1.2.   „märgulamp”– märguanne, mis näitab seadme käivitumist, toimimist või hoiatust, riket või mittetoimimist;
      1.3.   „näidik”– seade, mis annab teavet süsteemi või selle osa nõuetekohase toimimise kohta, näiteks vedeliku taseme kohta;
      1.4.   „tähis”– märk, mille abil juhtnupp, märgulamp või näidik on määratletud.
      2.   NÕUDED
      2.1.   Määratlemine

      Punktis 2.1.5 nimetatud juhtnuppe, märgulampe ja näidikuid, kui need on sõidukile paigaldatud, määratletakse vastavalt järgmistele nõuetele.

                  2.1.1.

                  Tähised peavad taustast selgesti eristuma.

                  2.1.2.

                  Tähised paigutatakse määratletavale juhtnupule või juhtnupu märgulambile või selle vahetusse lähedusse. Kui see ei ole võimalik, ühendatakse tähis ja juhtnupp või märgulamp võimalikult lühikese katkematu joonega.

                  2.1.3.

                  Kaugtulelaternaid kujutatakse paralleelsete horisontaalkiirtega laternana ja lähitulelaternaid allapoole suunatud paralleelsete kiirtega laternana.

                  2.1.4.

                  Optilistes märgulampides on allpool loetletud värvidel järgmine tähendus:
                  —   punane: oht,
                  —   kollane: hoiatus,
                  —   roheline: nõuetekohane töö.
                  Sinine on reserveeritud üksnes kaugtulelaternate märgutulede jaoks.

                  2.1.5.

                  Tähiste kujutamine ja määratlemine

                                 Joonis 1

                                 Esilaterna juhtnupp – kaugtulelatern

                              Märgutule värv: sinine

                                 Joonis 2

                                 Esilaterna juhtnupp – lähitulelatern

                              Märgutule värv: roheline

                                 Joonis 3

                                 Suunatuli

                              Märkus: kui vasak- ja parempoolsel suunatulelaternal on erinevad märgulambid, võib kaht noolt kasutada samuti eraldi.
                              Märgutule värv: roheline

                                 Joonis 4

                                 Ohutuli

                              Kaks võimalust:

                                          —

                                          tähis kõrval
                                          Märgutule värv: punane
                                          või

                                          —

                                          samaaegne toimimine koos suunatuledega (kaks noolt joonisel 3).

                                 Joonis 5

                                 Käsitsi reguleeritav õhuklapp

                              Märgutule värv: kollane

                                 Joonis 6

                                 Helihoiatusseadis

                                 Joonis 7

                                 Kütuse tase

                              Märgutule värv: kollane

                                 Joonis 8

                                 Jahutusvedeliku temperatuur

                              Märgutule värv: punane

                                 Joonis 9

                                 Aku laetus

                              Märgutule värv: punane

                                 Joonis 10

                                 Mootoriõli

                              Märgutule värv: punane

                                 Joonis 11

                                 Eesmine udutulelatern (3)

                              Märgutule värv: roheline

                                 Joonis 12

                                 Tagumine udutulelatern (3)

                              Märgutule värv: kollane

                                 Joonis 13

                                 Mootori süüte või seiskamise juhtnupp „väljalülitatud” asendis

                                 Joonis 14

                                 Mootori süüte või seiskamise juhtnupp „sisselülitatud” asendis

                                 Joonis 15

                                 Valgustuse lüliti

                              Märgutule värv: roheline

                                 Joonis 16

                                 Eesmised ja tagumised alumised ääretulelaternad

                              Märkus: kui ei ole eraldi juhtnuppu, võib selle määratleda joonisel 15 näidatud tähisega.
                              Märgutule värv: roheline

                                 Joonis 17

                                 Näidik „käigukast neutraalne”

                              Märgutule värv: roheline

                                 Joonis 18

                                 Elektriline käiviti

                                             (1)

                                          Raamitud alad võivad olla täidetud.

                                             (2)

                                          Tähise tumeda osa asemel võib kasutada selle siluetti; selle diagrammi valge osa on sellisel juhul üleni tumedat värvi.

                                             (3)

                                          Kui eesmiste ja tagumiste udutulelaternate jaoks kasutatakse ühte juhtnuppu, kasutatakse tähist „eesmine udutulelatern”.

         liide

            Punktis 2.1.5 nimetatud tähiste näidisaluse kavand

         Näidispõhi koosneb järgmisest:

                     1.

                     põhjaruut küljepikkusega 50 mm; küljepikkus vastab originaali mõõtmele a;

                     2.

                     põhjaring läbimõõduga 56 mm, mille pindala on ligikaudu sama suur kui põhjaruudul (1);

                     3.

                     teine, põhjaringi (1) sisse joonistatud ring läbimõõduga 50 mm;

                     4.

                     teine ruut, mille nurgad paiknevad põhjaringil (2) ja mille küljed on paralleelsed põhjaruudu (1) külgedega;

                     5. ja 6.

                     kaks põhjaruuduga (1) ühesuuruse pindalaga nelinurka, mille küljed on teineteise suhtes täisnurga all ja lõikavad põhjaruudu küljed üksteise suhtes sümmeetrilisteks punktideks;

                     7.

                     kolmas ruut, mille küljed läbivad põhjaruudu (1) ja põhjaringi (2) lõikepunkte ning on 45° nurga all, andes niiviisi põhjamudeli suurima horisontaal- ja vertikaalmõõtme;

                     8.

                     ebakorrapärane kaheksanurk, mille moodustavad ruudu (7) külgede suhtes 30° nurga all olevad jooned.

               Põhjamudel paikneb 12,5 mm ruutvõrgul nii, et see langeb kokku põhjaruuduga (1).

      II LISA

         1. liide

            Teatis kahe- või kolmerattalise mootorsõiduki tüübi juhtnuppude, märgulampide ja näidikute määratlemise kohta

         (lisatakse osa EÜ tüübikinnituse taotlusele, kui see esitatakse sõiduki EÜ tüübikinnituse taotlusest eraldi)
         Järjekorranumber (määrab taotleja):
         Osa EÜ tüübikinnituse taotlus, mis käsitleb kahe- või kolmerattalise mootorsõiduki juhtnuppude, märgulampide ja näidikute määratlemist, sisaldab direktiivi 2002/24/EÜ II lisa 1. osa A jao järgmistes punktides esitatud teavet:

                     —

                     0.1,

                     —

                     0.2,

                     —

                     0.4–0.6,

                     —

                     9.2.1.

         2. liide
         Ametiasutuse nimi

            Kahe- või kolmerattalise mootorsõiduki juhtnuppude, märgulampide ja näidikute osa EÜ tüübikinnitustunnistus

         NÄIDIS
         …tehnilise teenistuse protokoll nr … kuupäev …
         Osa EÜ tüübikinnitus nr: … Laienduse nr: …

                     1.

                     Sõiduki mark: …

                     2.

                     Sõidukitüüp ning võimalikud muudatused ja variandid: …

                     3.

                     Tootja nimi ja aadress: …

                     4.

                     Tootja esindaja (kui on) nimi ja aadress: …
                     …

                     5.

                     Sõiduki katsetamiseks esitamise kuupäev: …

                     6.

                     Osa EÜ tüübikinnitus antud/andmisest keeldutud (1)

                     7.

                     Koht: …

                     8.

                     Kuupäev: …

                     9.

                     Allkiri: …

         (1)  Mittevajalik maha tõmmata.

      III LISA
      A   OSA

         Kehtetuks tunnistatud direktiiv koos muudatusega

         (osutatud artiklis 6)

                  Nõukogu direktiiv 93/29/EMÜ

                  (EÜT L 188, 29.7.1993, lk 1)

                  Komisjoni Direktiiv 2000/74/EÜ

                  (EÜT L 300, 29.11.2000, lk 24)

            B   OSA

         Siseriiklikku õigusesse ülevõtmise ja kohaldamise tähtpäevad

         (osutatud artiklis 6)

                  Direktiiv

                  Ülevõtmise tähtpäev

                  Kohaldamise tähtpäev

                  93/29/EMÜ

                  14. detsember 1994

                  14. juuni 1995 (1)

                  2000/74/EÜ

                  31. detsember 2001

                  1. jaanuar 2002 (2)

         (1)  Kooskõlas direktiivi 93/29/EMÜ artikli 5 lõike 1 kolmanda lõiguga:

         „Alates esimeses lõigus märgitud kuupäevast ei tohi liikmesriigid takistada selle direktiivi nõuetele vastavate sõidukite esmakordset kasutuselevõttu põhjendustel, mis on seotud juhtnuppude, märgulampide ja näidikute määratlemisega.”

      Mainitud kuupäev on 14. detsember 1994; vaata direktiivi 93/29/EMÜ artikli 5 lõike 1 esimest lõiku.

         (2)  Kooskõlas direktiivi 2000/74/EÜ artikliga 2:

         „1.   Alates 1. jaanuarist 2002 ei tohi liikmesriigid juhtnuppude, märgulampide ja näidikute määratlemisega seotud põhjustel:

                     —

                     keelduda andmast EÜ tüübikinnitust kahe-või kolmerattalise mootorsõiduki tüübile või

                     —

                     keelata kahe-või kolmerattaliste mootorsõidukite registreerimist, müüki või kasutuselevõttu,

               kui juhtnuppude, märgulampide ja näidikute määratlemine vastab käesoleva direktiiviga muudetud direktiivi 93/29/EMÜ nõuetele.
         2.   Alates 1. juulist 2002 ei anna liikmesriigid EÜ tüübikinnitust ühelegi uuele kahe- või kolmerattalise mootorsõiduki tüübile juhtnuppude, märgulampide ja näidikute määratlemisega seotud põhjustel, kui käesoleva direktiiviga muudetud direktiivi 93/29/EMÜ nõuded ei ole täidetud.”

      IV LISA

         VASTAVUSTABEL

                  Direktiiv 93/29/EMÜ

                  Direktiiv 2000/74/EÜ

                  Käesolev direktiiv

                  Artiklid 1 ja 2

                  Artiklid 1 ja 2

                  Artikli 3 esimene lõik

                  Artikli 3 lõige 1

                  Artikli 3 teine lõik

                  Artikli 3 lõige 2

                  Artikli 4 sissejuhatav lause

                  Artikli 4 sissejuhatav lause

                  Artikli 4 esimene taane

                  Artikli 4 punkt a

                  Artikli 4 teine taane

                  Artikli 4 punkt b

                  Artikli 5 lõige 1

                  —

                  Artikli 2 lõige 1

                  Artikli 5 lõige 1

                  Artikli 2 lõige 2

                  Artikli 5 lõige 2

                  Artikli 5 lõige 2

                  Artikli 5 lõige 3

                  —

                  Artiklid 6 ja 7

                  Artikkel 6

                  Artikkel 8

                  I ja II lisa

                  I ja II lisa

                  —

                  III lisa

                  —

                  IV lisa


title: Komisjoni direktiiv 94/78/EÜ, 21. detsember 1994, millega kohandatakse tehnika arenguga nõukogu direktiiv 78/549/EMÜ mootorsõidukite ratta porikaitsmete kohta

text:
Tähtis õiguslik teade

|

31994L0078

Euroopa Liidu Teataja L 354 , 31/12/1994 Lk 0010 - 0015 Soomekeelne eriväljaanne: Peatükk 13 Köide 27 Lk 0080  Rootsikeelne eriväljaanne: Peatükk 13 Köide 27 Lk 0080

		Komisjoni direktiiv 94/78/EÜ,21. detsember 1994,millega kohandatakse tehnika arenguga nõukogu direktiiv 78/549/EMÜ mootorsõidukite ratta porikaitsmete kohtaEUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 6. veebruari 1970. aasta direktiivi 70/156/EMÜ mootorsõidukite ja nende haagiste tüübikinnitust käsitlevate liikmesriikide õigusaktide ühtlustamise kohta, [1] viimati muudetud komisjoni direktiiviga 93/81/EMÜ, [2] eriti selle artikli 13 lõiget 2,võttes arvesse nõukogu 12. juuni 1978. aasta direktiivi 78/549/EMÜ mootorsõidukite ratta porikaitsmeid käsitlevate liikmesriikide õigusaktide ühtlustamise kohta, [3] eelkõige selle artiklit 4,ning arvestades, et:direktiiv 78/549/EMÜ on üks mitmest üksikdirektiivist EMÜ tüübikinnitusmenetluse kohta, mis kehtestati direktiiviga 70/156/EMÜ; sellest tulenevalt kohaldatakse käesoleva direktiivi suhtes direktiivi 70/156/EMÜ sätteid, mis kehtivad sõiduki süsteemide, osade ja eraldi seadmestike korral;eelkõige direktiivi 70/156/EMÜ artikli 3 lõikes 4 ja artikli 4 lõikes 3 nõutakse, et igale üksikdirektiivile oleks lisatud teatis, mis sisaldab selle direktiivi I lisa asjakohaseid punkte, ja samuti VI lisal põhinev tüübikinnitustunnistus tüübikinnituse elektrooniliseks salvestamiseks;kasvab neljarattaveoliste sõiduautode arv, millel neljarattavedu on kas pidevalt sisse lülitatud, lülitatakse sisse automaatselt või käsijuhtimise teel; selliste sõiduautode korral on muu hulgas ka tehnika arengu tõttu vajalik läbi vaadata teatud konstruktsiooni- ja tööparameetrid ning muuta direktiivi 78/549/EMÜ teatud sätteid viisil, mis peegeldaks praegust ja tulevast turusituatsiooni ja oleks vastavuses kujustuse, konstruktsiooni ja ohutu kasutamise hea tavaga;käesoleva direktiivi sätted on kooskõlas direktiiviga 70/156/EMÜ asutatud tehnika arengule kohandamise komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 78/549/EMÜ muudetakse järgmiselt.1. Artiklis 1 asendatakse sõnad "(nagu on määratletud direktiivi 70/156/EMÜ I lisas)" sõnadega "(nagu on määratletud direktiivi 70/156/EMÜ II lisa A osas)".2. I ja II lisa muudetakse vastavalt käesoleva direktiivi lisa punktidele 1, 2, ja 3.3. Lisatakse käesoleva direktiivi lisa punktis 4 sätestatud III lisa.Artikkel 21. Alates 01. juulist 1995 ei tohi liikmesriigid ratta porikaitsmetega seotud põhjustel:- keelduda EMÜ tüübikinnituse või siseriikliku tüübikinnituse andmisest mootorsõiduki tüübile või- keelata sõiduki registreerimist, müüki või kasutuselevõtmistkui ratta porikaitsmed vastavad direktiivi 78/549/EMÜ (muudetud käesoleva direktiiviga) nõuetele.2. Alates 1. jaanuarist 1996 liikmesriigid:- ei anna enam EMÜ tüübikinnitust ning- võivad keelduda siseriikliku tüübikinnituse andmisestsõidukitüübile ratta porikaitsmetega seotud põhjustel, kui direktiivi 78/549/EMÜ (muudetud käesoleva direktiiviga) nõuded ei ole täidetud.Artikkel 31. Liikmesriigid jõustavad käesoleva direktiivi järgimiseks vajalikud õigus- ja haldusnormid enne 1. juulit 1995. Liikmesriigid teatavad sellest viivitamata komisjonile.Kui liikmesriigid kõnealused normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 4Käesolev direktiiv jõustub 20. päeval pärast selle avaldamist Euroopa Ühenduste Teatajas.Brüssel, 21. detsember 1994Komisjoni nimelkomisjoni liigeMartin Bangemann[1] EÜT L 42, 23.2.1970, lk 1.[2] EÜT L 264, 23.10.1993, lk 49.[3] EÜT L 168, 26.6.1978, lk 45.--------------------------------------------------LISA1. Vahetult pealkirja"I lisa"ette lisatakse järgmine tekst:"Lisade loeteluI lisa | Üldnõuded, erinõuded, kettide kasutamine, EMÜ tüübikinnituse taotlemine, EMÜ tüübikinnituse andmine, tüübikinnituste muudatused, toodangu vastavus |II lisa | Teatis |III lisa | Tüübikinnitustunnistus" |2. I lisa muudetakse järgmiselt:a) I lisale lisatakse järgmine pealkiri:"ÜLDNÕUDED, ERINÕUDED, KETTIDE KASUTAMINE, EMÜ TÜÜBIKINNITUSE TAOTLEMINE, EMÜ TÜÜBIKINNITUSE ANDMINE, TÜÜBIKINNITUSTE MUUDATUSED, TOODANGU VASTAVUS"b) punkt 2.1 asendatakse järgmisega:"2.1 Sõidukorras sõiduki (vt II lisa punkt 2.6), mille esiistmel on üks reisija ja esirattad on otseasendis, ratta porikaitsmed peavad vastama järgmistele nõuetele:"c) punkt 2.1.1 asendatakse järgmisega:"2.1.1. Ratta keset läbivate radiaaltasandite, millest üks kaldub 30° nurga all ettepoole ja teine 50° nurga all tahapoole (vt joonis 1), vahel olevas piirkonnas peab rataste porikaitsmete kogulaius q olema piisav, et katta vähemalt kogu rehvi laius b, arvestades tootja poolt määratud ja III lisa II liite punktis 1.3 osutatud rehvi/velje kombinatsioonide piirmõõtmeid. Topeltrataste korral tuleb arvestada mõlema ratta kogulaiust t."d) punkt 3.1 asendatakse järgmisega:"3.1. Sõidukite korral, millel on ainult kaks veoratast, peab tootja tõendama, et sõiduk on konstrueeritud viisil, mis võimaldab vähemalt ühte tüüpi lumekettide kasutamist vähemalt ühte tüüpi ratastel ja rehvidel, mis on saanud tüübikinnituse kõnealuse sõidukitüübi veorataste jaoks. Tootja peab määrama ühe sõidukile sobiva keti/rehvi/velje kombinatsiooni, nagu osutatud III lisa liite punktis 1.2."e) punktile 3 lisatakse järgmised uued punktid 3.2 ja 3.3:"3.2. Sõiduki korral, millel on neli veoratast, sh sõidukid, millel ühe telje vedu on käsitsi või automaatselt väljalülitatav, peab tootja tõendama, et sõiduk on konstrueeritud viisil, mis võimaldab vähemalt ühte tüüpi lumekettide kasutamist vähemalt ühte tüüpi ratastel ja rehvidel, mis on saanud tüübikinnituse kõnealuse sõidukitüübi vähemalt ühe mitte väljalülitatava veotelje jaoks. Tootja peab määrama ühe sõidukile ja nende kettide paigaldamist võimaldavatele veoratastele sobiva ja III lisa liite punktis 1.2 esitatud keti/rehvi/velje kombinatsiooni.3.3. Iga EMÜ tüübikinnitusele vastavasse seeriasse kuuluva sõidukiga peab kaasnema juhend kasutamiseks lubatud ketitüübi (-tüüpide) kohta."f) punkt 4.1 asendatakse järgmisega:"4.1. Direktiivi 70/156/EMÜ artikli 3 lõike 4 kohase sõidukitüübi EMÜ tüübikinnitustaotluse seoses sõiduki ratta porikaitsmetega esitab tootja."g) punkt 4.2 asendatakse järgmisega:"4.2. Teatise näidis on esitatud II lisas."h) punktid 4.2.1 ja 4.2.2 jäetakse välja.i) lisatakse järgmised punktid 5, 6 ja 7:"5. EMÜ TÜÜBIKINNITUSE ANDMINE5.1. Kui asjakohased nõuded on täidetud, antakse EMÜ tüübikinnitus vastavalt direktiivi 70/156/EMÜ artikli 4 lõikele 3.5.2. EMÜ tüübikinnitustunnistuse näidis on esitatud III lisas.5.3. Igale kinnituse saanud sõidukitüübile antakse tüübikinnitusnumber vastavalt direktiivi 70/156/EMÜ VII lisale. Sama liikmesriik ei või anda sama numbrit teisele sõidukitüübile.6. TÜÜBI JA TÜÜBIKINNITUSE MUUDATUSED6.1. Käesoleva direktiivi kohaselt kinnitatud sõidukitüübi muutmisel kohaldatakse direktiivi 70/156/EMÜ artikli 5 sätteid.7. TOODANGU VASTAVUS7.1. Toodangu vastavust tagavaid meetmeid rakendatakse kooskõlas direktiivi 70/156/EMÜ artiklis 10 kehtestatud sätetega."3. II lisa asendatakse järgmisega:"II LISATeatis nr…nõukogu direktiivi 70/156/EMÜ I lisa kohaselt sõiduki EMÜ tüübikinnituse kohta seoses ratta porikaitsmetega vastavalt direktiivile 78/549/EMÜ, viimati muudetud direktiiviga…/…/EMÜ.Vajaduse korral tuleb esitada järgmine info koos sisu loeteluga kolmes eksemplaris. Kõik vajalikus mõõtkavas ja piisavalt üksikasjalikud joonised tuleb esitada A4 formaadis või A4 formaadis voldikul. Fotode olemasolu korral peavad need olema piisavalt detailsed.Elektrooniliste juhtimisseadistega süsteemide, osade ja eraldi seadmestike korral tuleb esitada andmed juhtimisseadiste töötamise kohta.0 ÜLDOSA0.1. Mark (tootja kaubanimi):0.2. Tüüp ja üldine kaubanduslik kirjeldus (üldised kaubanduslikud kirjeldused):0.3. Tüübi identifitseerimisandmed, kui need on märgitud sõidukile:b0.3.1 Märgistuse asukoht:0.4. Sõidukikategooria:c0.5. Tootja nimi ja aadress:0.8. Koostetehas(t)e aadress(id):1. SÕIDUKI KONSTRUKTSIOONI ÜLDISED KARAKTERISTIKUD1.1. Representatiivsõiduki fotod ja/või joonised.1.3. Telgede ja rataste arv:1.3.1. Topeltratastega telgede arv ja asend.2. MASSID JA MÕÕTMEDe(kg ja mm) (vajaduse korral viide joonisele)2.4. Sõiduki mõõtmed (üldmõõtmed)2.4.1. Kereta šassiide korralKäesolevas teatises kasutatavad järjekorranumbrid ja joonealused märkused vastavad direktiivi 70/156/EMÜ I lisas sätestatuile.Käesoleva direktiivi tähenduses mittevajalikud jaotised on vahele jäetud.2.4.1.3 Kõrgus (koormata sõiduk) [1] (reguleeritava vedrustuskõrguse korral märgitakse harilikule sõiduasendile vastav kõrgus):2.4.2. Kerega šassiide korral2.4.2.3. Kõrgus (koormata sõiduk) (l) (reguleeritava vedrustuskõrguse korral märgitakse harilikule sõiduasendile vastav kõrgus):2.6. Kerega varustatud sõidukorras sõiduki mass või kabiiniga šassii mass, kui tootja ei komplekteeri sõidukit kerega (kaasa arvatud jahutusvedelik, õlid, kütus, tööriistad, varuratas ja juht)(o) (iga variandi suurim ja vähim):6 VEDRUSTUS6.6. Rehvid ja veljed6.6.1. Rehvi/velje kombinatsioon(id) (märkida rehvimõõtme tähis, minimaalse kandevõime indeks ja minimaalse kiirusekategooria tähis; velgede kohta märkida veljemõõde (-mõõtmed) ning velje nihk (nihud))6.6.1.1. Teljed6.6.1.1.1. 1. telg:6.6.1.1.2. 2. telg:6.6.1.1.3. 3. telg:6.6.1.1.4. 4. telg:6.6.4. Keti/rehvi/velje kombinatsioon esi- ja/või tagateljele, mida tootja antud sõidukitüübile soovitab:9. KERE9.16. Ratta porikaitsmed9.16.1. Sõiduki lühikirjeldus ratta porikaitsmete suhtes:9.16.2. Ratta porikaitsmete ja nende sõidukil paiknemise üksikasjalikud joonised, millel on näidatud direktiivi 78/549/EMÜ I lisa joonisel 1 mainitud mõõtmed ning mille korral on arvesse võetud rehvi/velje kombinatsiooni piirmõõtmeid."4. Lisatakse järgmine III lisa:"III LISA+++++ TIFF ++++++++++ TIFF +++++""LiideEMÜ tüübikinnitustunnistuse nr… juurdeseoses sõiduki tüübikinnitusega, võttes arvesse direktiivi 78/549/EMÜ, viimati muudetud direktiiviga…/…/EMÜ1. Lisateave1.1. Sõiduki lühikirjeldus seoses rataste porikaitsmetega:1.2. Tootja poolt määratud keti/rehvi/velje kombinatsioon esi- ja/või tagateljel:1.3. Tootja poolt määratud rehvi/velje kombinatsioon(id) koos nihkudega:5. Märkused.""(1) Mittevajalik maha tõmmata.(2) Kui tüübi identifitseerimisandmed sisaldavad märke, mis ei ole käesoleva tüübikinnitustunnistusega hõlmatud sõidukitüübi, osa tüübi või eraldi seadmestiku tüübi kirjeldamisel asjakohased, asendatakse dokumentides need märgid sümboliga: "?" (nt ABC??123??).(3) Nagu on määratletud direktiivi 70/156/EMÜ II A lisas."[1] Mittevajalik maha tõmmata.--------------------------------------------------